Irma A/S

Irma A/S er en dansk supermarkedkjede som i 1982 ble kjøpt opp av Coop Danmark A/S. Den er Europas nesteldste dagligvarekjede, men stenger i løpet av 2023 etter flere år med underskudd.Tidemann og Dalgaard: «En epoke er slut i hovedstaden: Irma lukker» 31. januar 2023
 
I 1886 åpnet Karen Marie Schepler i Ravnsborggade 5 på Nørrebro en melkebutikk som også solgte egg, med navnet Mælkeforsyningen Ravnsborg. Sønnen hennes, Carl Schepler (1870-1942), tok over butikken i 1898 og utvidet vareutvalget. Han skapte logoen med Irma-piken og navnet «Irma» i 1907 i samarbeid med arkitekten Sofus Greiffenberg.<ref>[https://www.historie-online.dk/nyheder-og-aktiviteter-2-2/irma-paa-museum «Irma på museum», historieonline.dk]</ref> Irma-piken ble tegnet av Greiffenberg med datteren Else som modell. I ble hun tegnet i ny skikkelse av arkitekt Bent Mackeprang og i 1979 av grafiker Erik Ellegaard Frederiksen. I 2003 sørget grafikeren Connie Lyst for at Irma-piken fikk kortere kjole og en rankere rygg. I 1984 ble Irma-piken valgt til «årsdukke» for Bing og Grøndahl;

Navnet «Irma» var inspirert av samarbeidet med Johan Rasmussens Margarinefabrik i Slagelse, forkortet til Jrma som svar på konkurrenten Otto Mønsted (1839-1916)Irmas plastposer med kunstmotiv Irma åpnet Danmarks første butikk med selvbetjening i Nykøbing Sjælland i 1950. I 1953 blev den ikoniske neonreklamen Irmahønen satt opp ved Dronning Louises bro og er i dag fredet som en del av dansk kulturarv. Samme året dro Børge Olsen, Irmas direktør fra 1951 til 1979, til Brasil på leting etter «den perfekte kopp kaffe». Han medbrakte københavnsk drikkevann til formålet og fant frem til den senere klassiske «Blå Irma Kaffe». I 1994 sa Irma-kjeden nei til egg fra burhøns med henvisning til dyrevelferd.

Da lavpriskjedene kom på 1980-tallet, la Irma seg på en ny linje med prioritering av bedre varer og kundeservice som varemerke, noe som i perioder lønnet seg, men andre ganger ga selskapet store problemer.

31. januar 2023 opplyste Coop Danmark at Irma-kjeden nedlegger i løpet av 2023. Av de 65 eksisterende Irma-butikkene omdannes ni til nye Coop-butikker, mens bortimot 30 Irma'er omdannes til 365discount''-utsalg, og rundt ti blir Brugsen-butikker. 17 stenges helt. Både Nationalmuseet og Københavns Museum er derfor begynt å samle inn gjenstander fra den legendariske butikkjeden.

Irma-fondet er et legat innstiftet av Carl Schepler og hans kone. Det deler årlig ut 100.000 danske kroner til velgjørende formål, særlig institusjoner som hjelper barn, eldre og syke.Irma-fondet

Referanser

Eksterne lenker
 
 Irmas Blå Kaffe

Coop Danmark
Butikker